Hebreërs 4 ABA - God het belowe dat Hy sy volk sal laat - Bible Search
Hebreërs 3 Hebreërs 5
Die rus wat God gee
1God het belowe dat Hy sy volk sal laat kom in die land waar hulle veilig kan woon en kan rus, en hierdie belofte is nou nog waar. Daarom moet ons oppas, God sal miskien sê dat party van julle nie in die land sal kom waar ons veilig kan woon en kan rus nie. 2Want ons het ook die goeie boodskap gehoor soos daardie mense wat uit Egipte gekom het, dit gehoor het. Maar die boodskap wat hulle gehoor het, het hulle nie gehelp nie omdat hulle nie geglo het nie. 3Want ons wat glo, gaan in die land in waar ons veilig kan woon en kan rus. Die Here het gesê:
*Ek was kwaad en Ek het gesê:
So seker soos Ek lewe,
en laat rus nie.
God het dit nie gesê omdat Hy nie vir hulle rus kan gee nie. God kan vir mense rus gee, Hy rus self vandat Hy die wêreld gemaak het. 4Want God het gepraat oor die sewende dag en Hy het gesê: “*God het op die sewende dag gerus, Hy het nie gewerk nie.” 5En ons lees ook dat God sê: “*Hulle sal nie kom in die land waar Ek hulle veilig wou laat woon en laat rus nie.” 6Die mense wat voorheen die goeie boodskap gehoor het dat God vir hulle rus sal gee, het nie ingegaan in die plek waar hulle kan rus soos God vir hulle belowe het nie. Hulle het nie ingegaan nie omdat hulle ongehoorsaam was. Maar party mense sal kan ingaan in die plek waar hulle veilig kan wees en kan rus, soos God belowe het. 7Daarom het God besluit dat daar weer ’n dag sal wees wat Hy “Vandag” noem. Dit het gebeur toe Dawid lank hierna gepraat het oor die dinge waaroor ek nou geskryf het. Dawid het gesê:
dan moet julle nie hardkoppig
8Want as Josua die volk gebring het in ’n land waar hulle veilig kan woon en kan rus, dan sou God nie later gepraat het van ’n ander dag nie. 9Daarom sal die volk van God nog kom in die land waar hulle veilig kan woon en kan rus, soos hulle op die *Sabbatdag rus. 10Want wanneer God iemand laat rus, dan werk die persoon nie meer nie, soos God gerus het toe Hy klaar gewerk het. 11Daarom moet ons hard probeer om daardie rus by God te kry, sodat niemand van ons so ongehoorsaam sal wees soos Israel was nie.
12Want die boodskap van God is nie woorde wat dood is en niks beteken nie, dit kan werk en dinge doen. Dit is skerper as die skerpste swaard, dit kan diep oopsny, tot by ’n mens se lewe en gees, tot by sy murg en die bene in sy liggaam. Dit kan sien wat is reg en wat is verkeerd wanneer ’n mens dink en graag dinge wil doen. 13En God kan almal en alles sien, niemand kan iets wegsteek vir Hom nie, Hy sien alles presies soos dit is. Ons moet vir God alles verduidelik wat ons gedoen het.
Jesus is die groot Hoëpriester wat baie jammer is vir ons
14Jesus wat die Seun van God is, het gegaan tot by God in die hoogste hemel, en Jesus is nou ons groot *Hoëpriester. Daarom moet ons aanhou om die dinge te glo wat ons weet is waar. 15Want ons het ’n Hoëpriester wat presies weet hoe dit voel om so swak te wees soos ons. *Die duiwel het op baie maniere hard probeer om vir Jesus te *verlei, soos hy ook vir ons probeer verlei. Maar Jesus het nie sonde gedoen nie. 16Daarom moet ons nie bang wees om tot God te bid nie, God wat op sy *troon sit, God wat *genadig is. Ons moet na Hom toe gaan sodat Hy jammer kan wees vir ons en genadig kan wees vir ons, en sodat Hy vir ons kan help wanneer ons Hom nodig het.